Разлік праз адзіны клік - з 15 студзеня падаваць звесткі з лічыльнікаў вады зноў можна будзе праз Інтэрнэт. Раней такая паслуга была даступна на сайце komplat.by, пакуль партал не закрылі ў сувязі з пераходам да адзінай сістэмы разліку за жыллёва-камунальныя паслугі. Адпаведны радок з'явіцца ў адзінай разлікова-інфармацыйнай прасторы ў падраздзеле "Камунальныя плацяжы". Такім чынам, звесткі па лічыльніках вады можна будзе падаваць праз інфакіёскі, банкаматы, мабільны дадатак, сайт або, як і раней, праз тэлефонны званок.